कांग्रेस ने जाति, धर्म और क्षेत्र के नाम पर लोगों को आपस में लड़ाया : वसुन्धरा राजे - Hello Rajasthan
बीकानेर। मुख्यमंत्री वसुंधरा राजे ने कहा कि प्रदेश की सरकार ने इंदिरा गांधी नहर क्षेत्र के किसानों को कभी पानी की कमी नहीं आने दी इसके साथ ही नहर के सीपेज की समस्या खत्म की। जिससे किसानेंा को सही समय पर अधिक पानी मिलने लगा है। इससे पहले बहुत सारा पानी व्यर्थ में जा रहा था। वंही नहर की री-लाइनिंग का काम भी करवाया और नहरी तंत्र को सुदृढ़ कर टेल क्षेत्र तक पानी पहुंचाया। मुख्यमंत्री राजे सोमवार को बीकानेर के नापासर में लूणकरणसर विधानसभा क्षेत्र से भाजपा प्रत्याशी सुमित गोदारा तथा छतरगढ़ में खाजूवाला विधानसभा क्षेत्र से भाजपा प्रत्याशी डाॅ. विश्वनाथ मेघवाल के समर्थन में चुनावी सभाओं को संबोधित कर रही थी।
उन्होने कहा कि सरकार ने बीकानेर क्षेत्र के किसानों को उनके हक का नहर का पानी दिलाया है, जिससे सीमावर्ती क्षेत्र के टेल पर बैठे किसानेंा के खेतेां में भी पानी की समुचित व्यवस्था कराई है। सरकार ने किसानों का 50 हजार तक का कर्जा माफ किया व उनको निशुल्क बिजली दी। सरकार किसानों के लिए कोल्ड स्टोरेज बनाकर फसल को सुरक्षित रखने की नीति पर काम कर रही है। भण्डारण व्यवस्था से किसान को उचित समय पर अपनी फसल बेचने का अवसर प्राप्त हो सकेगा। उन्होंने कहा कि कृषि के अलावा सरकार ने शिक्षा, चिकित्सा, रोजगार, सड़क व बिजली-पानी जैसे सभी क्षेत्रों में विकास की नई इबारत लिखी है।
मुख्यमंत्री वसुन्धरा राजे ने कहा कि मैंने हमारे राष्ट्रीय अध्यक्ष अमित शाह को झुककर प्रणाम किया तो पूर्व मुख्यमंत्री अशोक गहलोत ने उस पर भी अमर्यादित और असभ्य भाषा में टिप्पणी कर दी। जिस हल्की सोच के साथ उन्होंने एक महिला पर टिप्पणी की, वह सिर्फ मेरा ही नहीं, देश की सम्पूर्ण नारी जाति का अपमान है। मैं महिला हूं इसलिए गहलोत जी ने जो मेरे बारे में कहा उसे मैं शब्दों में बयां नहीं कर सकती। मैं तो कल्पना भी नहीं कर सकती कि कांग्रेस के नेताओं की महिलाओं के बारे में ऐसी मर्यादाहीन सोच हो सकती है।
उन्होंने कहा कि कांग्रेस कभी प्रधानमंत्री की जाति पूछ रही है तो कभी महिलाओं के लिए अपमानजनक भाषा का इस्तेमाल कर रही है। कांग्रेस के पास कोई मुद्दा नही है, इसलिए उसके नेता बौखलाहट में ऐसे अमर्यादित बयान दे रहे हैं।
मुख्यमंत्री ने कहा कि हमने 5 साल में विकास के इतने काम किए हैं जो कांग्रेस अपने 50 साल के शासन में भी नहीं कर पाई। हमने समाज के सभी वर्गाें व 36 कौमों को ध्यान में रखकर विकास किया। जबकि कांग्रेस ने जाति, धर्म और क्षेत्र के नाम पर लोगों को आपस में लड़ाया। उन्हें बांट कर शासन किया।
इससे पूर्व नाल एयरपेार्ट पर भाजपा नेताअेंा ने मुख्यमंत्री का स्वागत किया। इसके बाद वे नापासर और लूणकरनसर व छतरगढ़ के लिए हैलीकाप्टर से रवाना हुई।
Previous articleसरगम सप्ताह के दूसरे दिन बनाई 325 किलोमीटर मानव श्रृंखला, लिया मतदान का संकल्प
Next articleराजस्थान : सीएम के काफिले में शामिल पुलिस की गाड़ी पलटी, कई घायल